ผู้ว่าฯ กทม. นำปชช.ตักบาตรวันมาฆบูชา ที่สนามหลวง
ม.ร.ว.สุขุมพันธุ์ บริพัตร ผู้ว่าราชการกรุงเทพมหานคร เป็นประธานพิธีทำบุญตักบาตรพระสงฆ์ 86 รูป เนื่องในวันมาฆบูชา ณ มณฑลพิธีท้องสนามหลวง เมื่อเวลา 07.00 น. วันนี้ (7 มี.ค.) โดยในปีนี้กรุงเทพมหานคร ร่วมกับ สภาองค์กรพระพุทธศาสนาแห่งประเทศไทย สำนักงานพระพุทธศาสนาแห่งชาติ กรมการศาสนาม มหาวิทยาลัยมหามกุฎราชวิทยาลัย มหาวิทยาลัยมหาจุฬาลงกรณราชวิทยาลัยม องค์กรชาวพุทธ และภาคประชาสังคม จัดกิจกรรมเผยแพร่พระพุทธศาสนา เนื่องในวันมาฆบูชา เพื่อฉลองพุทธชยันตี 2600 ปี แห่งการตรัสรู้ของพระพุทธเจ้า โดยมีกิจกรรมการสักการะพระบรมสารีริกธาตุ และพระแก้วมรกตจำลอง พิธีเจริญพระพุทธมนต์ และบำเพ็ญกุศลเป็นพุทธบูชาแด่พระบาทสมเด็จพระเจ้าอยู่หัว การบรรยายธรรม ปาฐกถาธรรม อภิปรายธรรม การสวดมนต์หมู่สรรเสริญพระรัตนตรัย นมัสการพระธาตุประจำปีเกิดจำลอง 12 นักษัตร ไหว้พระ 9 วัด นิทรรศการทางพระพุทธศาสนา พิธีเวียนเทียนทั้งนี้กรุงเทพมหานคร มอบหมายให้ สำนักงานเขตทั้ง 50 เขต จัดกิจกรรมรณรงค์ ลด ละ เลิก อบายมุข พร้อมตั้งโต๊ะหมู่บูชาบริเวณหน้าสำนักงานเขต บริษัท ห้างสรรพสินค้า บ้านเรือนประชาชน และจัดพิธีเวียนเทียน ที่วัดในพื้นที่ เนื่องในวันมาฆบูชา
 ผู้ว่าราชการกรุงเทพมหานคร เป็นประธานพิธีทำบุญตักบาตรพระสงฆ์ 86 รูป เนื่องในวันมาฆบูชา เมื่อเวลา 07.00 น. วันนี้ (7 มี.ค.) ณ มณฑลพิธีท้องสนามหลวง
ตักบาตร,ผู้ว่าฯ กทม.,วันมาฆบูชา,สนามหลวง